Diari Oficial de la Generalitat Valenciana


Sumari del DOGV 4493, del 06-05-2003 (2003/5030)

Informació pública de les proposicions juridicoeconòmiques i les memòries d'indemnitzacions corresponents a les unitats d'execució 37-UE-R (A) i 37-UE-R (B).
-------------------------------------------------------------------------------------------------------------------------------------------------------------

### Dades del document

Número de DOGV
:   4493

Data del DOGV
:   06-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5030


Organisme emissor
:   Gestora Urbana Municipal de Castelló, SA

Tipus de document
:   Anunci

Informació pública de les proposicions juridicoeconòmiques i les memòries d'indemnitzacions corresponents a les unitats d'execució 37-UE-R (A) i 37-UE-R (B). [2003/F5030]
  
La mercantil Gestora Urbana Municipal, SAU (Gumsa), va formular la proposta de programa d'actuació integrada de la unitat d'execució número 37-UE-R del Pla General d'Ordenació Urbana de Castelló de la Plana, a l'empara del que s'establix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), que incloïa:
  
- Alternativa tècnica.
  
- Avantprojecte d'urbanització.
  
Als efectes oportuns es fa constar:
  
- Que la unitat d'execució 37-UE-R no existix com a tal en el Pla General d'Ordenació Urbana de Castelló de la Plana, sinó com a 37-UE-R (A) i 37-UE-R (B).
  
- Que per requeriment del tècnic d'Administració General de l'Ajuntament de Castelló de la Plana va es instar Gumsa a realitzar el degut desglossament del pressupost de càrregues corresponent entre les dues unitats d'execució.
  
- Que el motiu esmentat Gumsa ha presentat a l'Ajuntament de Castelló de la Plana les proposicions juridicoeconòmiques d'ambdues unitats d'execució, així com les memòries d'indemnitzacions corresponents.
  
- Que figura a l'Ajuntament de Castelló de la Plana la còpia de les proposicions juridicoeconòmiques d'ambdues unitats d'execució, així com les memòries d'indemnitzacions corresponents a les unitats d'execució 37-UE-R (A) i 37-UE-R (B) als efectes previstos en l'article 46 de la llei esmentada, i queda sotmesa la citada documentació annexa a informació pública pel termini de 20 dies hàbils, comptats a partir del dia següent a la publicació de l'anunci en el Diari Oficial de la Generalitat Valenciana.
  
Durant este termini qualsevol persona podrà comparéixer a l'Ajuntament de Castelló de la Plana, en dia hàbil i entre les 10.00 i les 14.00 hores, sol·licitar que se li exhibisca esta o obtindre còpia dels documents esmentats.
  
Així mateix es fa constar la possibilitat de consultar a l'Ajuntament de Castelló de la Plana, les actuacions derivades de la documentació depositada en este, i la possibilitat d'incorporar tant les al·legacions que es desitgen formular com les alternatives tècniques que pretenguen competir amb la que s'exposa al públic. Si durant l'exposició al públic de la present iniciativa s'iniciara una segona exposició en competència amb esta, serà procedent la pròrroga de terminis regulada en l'article 46.4 de la Llei Reguladora de l'Activitat Urbanística.